Nils Kristian Nakstad

Nils Kristian Nakstad (født 5. september 1962) er en norsk næringslivsleder. Han er administrerende direktør i statsforetaket Enova.

Nakstad var ferdig utdannet sivilingeniør fra Maskinavdelingen ved NTH i 1987, med energieffektivisering og varmepumper som spesialfelt.

Han har i to perioder vært ansatt ved SINTEF Avdeling for Kuldeteknikk, i 1988–1989 som forsker, og i 1992–1995 som seksjonssjef. Mellom de to periodene var han senioringeniør og prosjektleder ved Norsk Hydro i Oslo. I årene 1995–2004 og 2006–2008 var han administrerende direktør ved Trondhjem Preserving AS. I løpet av hans tid som leder utviklet selskapet seg fra å være en næringsmiddelprodusent til å bli eiendomsselskapet TPC Eiendom. I tiden mellom de to periodene ved Trondhjem Preserving var han direktør (CEO) i ReVolt Technology AS, et firma som har som hovedformål å utvikle, markedsføre og selge batteriteknologi.

Fra 2008 er Nakstad administrerende direktør i Enova SF. Han etterfulgte Eli Arnstad.

Styreverv (utvalg)
 Trondhjem Preserving AS, styremedlem 1995– 
 Norges Skiforbunds Langrennskomiteen, styremedlem 2012–
 ProVenture Seed AS, styremedlem 2007–2014
 Næringsforeningen i Trondheim, styreleder 2002–2008
 Forskningsstiftelsen Norconserv, styreleder 1999–2002
 Norconserv Products AS (Nodec AS), styreleder 2002–2005
NTNU, styreleder fra 13. mars 2020 til og med 31. juli 2021.

Referanser

Kilder

Eksterne lenker 
 Enovas ledelse og styre

Norske næringslivsledere